title: Provedbena uredba Komisije (EU) 2021/1111 оd 6. srpnja 2021. o izmjeni Uredbe Vijeća (EZ) br. 1210/2003 o određenim posebnim ograničenjima gospodarskih i financijskih odnosa s Irakom

text:
                  7.7.2021

                  HR

                  Službeni list Europske unije

                  L 239/22

         PROVEDBENA UREDBA KOMISIJE (EU) 2021/1111
         оd 6. srpnja 2021.
         o izmjeni Uredbe Vijeća (EZ) br. 1210/2003 o određenim posebnim ograničenjima gospodarskih i financijskih odnosa s Irakom
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EZ) br. 1210/2003 od 7. srpnja 2003. o određenim posebnim ograničenjima gospodarskih i financijskih odnosa s Irakom i stavljanju izvan snage Uredbe (EZ) br. 2465/96 (1), a posebno njezin članak 11. točku (b),
         budući da:

                     (1)

                     U Prilogu III. Uredbi (EZ) br. 1210/2003 navode se javna tijela, društva i agencije te fizičke i pravne osobe, tijela i subjekti prijašnje iračke vlade na koje se na temelju te uredbe odnosi zamrzavanje sredstava i ekonomskih izvora koji su se 22. svibnja 2003. nalazili izvan Iraka.

                     (2)

                     Odbor za sankcije Vijeća sigurnosti Ujedinjenih naroda odlučio je 30. lipnja 2021. izbrisati jedan subjekt s popisa osoba i subjekata na koje treba primijeniti zamrzavanje sredstava i ekonomskih izvora.

                     (3)

                     Prilog III. Uredbi (EZ) br. 1210/2003 trebalo bi stoga na odgovarajući način izmijeniti,

               DONIJELA JE OVU UREDBU:

            Članak 1.
            Prilog III. Uredbi (EZ) br. 1210/2003 mijenja se kako je utvrđeno u Prilogu ovoj Uredbi.

            Članak 2.
            Ova Uredba stupa na snagu sljedećeg dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 6. srpnja 2021.

                  Za Komisiju,

                  u ime predsjednice,

                  Glavni direktor

                  Glavna uprava za financijsku stabilnost, financijske usluge i uniju tržišta kapitala

            (1)  SL L 169, 8.7.2003., str. 6.

            PRILOG
            U Prilogu III. Uredbi Vijeća (EZ) br. 1210/2003 briše se sljedeći unos:

                           „124.

                           STATE CONTRACTING WATER AND SEWAGE PROJECTS COMPANY (alias (a) STATE ORGANISATION FOR WATER AND SEWAGE, (b) GENERAL ESTABLISHMENT FOR WATER AND SEWAGE PROJECTS, (c) GENERAL ESTABLISHMENT FOR IMPLEMENTING WATER AND SEWERAGE PROJECTS, (d) GENERAL ESTABLISHMENT FOR OPERATION WATER AND SEWERAGE PROJECTS). Adrese: (a) Street No. 52, Alwiya, P.O. Box 5738, Baghdad, Iraq; (b) P.O. Box 1011, Basil Square, Baghdad, Iraq; (c) P.O. Box 1011, Al Wathba Square, Baghdad, Iraq.”


title: Provedbena uredba Komisije (EU) 2019/2182 оd 16. prosinca 2019. o upisu naziva u registar zaštićenih oznaka izvornosti i zaštićenih oznaka zemljopisnog podrijetla Pan Galego/Pan Gallego (ZOZP)

text:
                  20.12.2019

                  HR

                  Službeni list Europske unije

                  L 330/42

         PROVEDBENA UREDBA KOMISIJE (EU) 2019/2182
         оd 16. prosinca 2019.
         o upisu naziva u registar zaštićenih oznaka izvornosti i zaštićenih oznaka zemljopisnog podrijetla „Pan Galego”/„Pan Gallego” (ZOZP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
         budući da:

                     (1)

                     U skladu s člankom 50. stavkom 2. točkom (a) Uredbe (EU) br. 1151/2012, zahtjev Španjolske za upis naziva „Pan Galego”/„Pan Gallego” u registar objavljen je u Službenom listu Europske unije (2).

                     (2)

                     Budući da Komisiji nije dostavljen ni jedan prigovor u smislu članka 51. Uredbe (EU) br. 1151/2012, naziv „Pan Galego”/„Pan Gallego” potrebno je upisati u registar,

               DONIJELA JE OVU UREDBU:

            Članak 1.
            Naziv „Pan Galego”/„Pan Gallego” (ZOZP) upisuje se u registar.
            Naziv iz prvog stavka odnosi se na proizvod iz razreda 2.3. Kruh, fino pecivo, kolači, slastice, keksi i drugi pekarski proizvodi iz Priloga XI. Provedbenoj uredbi Komisije (EU) br. 668/2014 (3).

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 16. prosinca 2019.

                  Za Komisiju,

                  u ime predsjednice,

               Janusz WOJCIECHOWSKI

                  Član Komisije

            (1)  SL L 343, 14.12.2012., str. 1.

            (2)  SL C 243, 19.7.2019., str. 3.

            (3)  Provedbena uredba Komisije (EU) br. 668/2014 od 13. lipnja 2014. o utvrđivanju pravila za primjenu Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode (SL L 179, 19.6.2014., str. 36.).


title: Provedbena uredba Komisije (EU) 2019/2183 оd 16. prosinca 2019. o odobrenju izmjene specifikacije koja nije manja za naziv upisan u registar zaštićenih oznaka izvornosti i zaštićenih oznaka zemljopisnog podrijetla Cordero Manchego (ZOZP)

text:
                  20.12.2019

                  HR

                  Službeni list Europske unije

                  L 330/43

         PROVEDBENA UREDBA KOMISIJE (EU) 2019/2183
         оd 16. prosinca 2019.
         o odobrenju izmjene specifikacije koja nije manja za naziv upisan u registar zaštićenih oznaka izvornosti i zaštićenih oznaka zemljopisnog podrijetla „Cordero Manchego” (ZOZP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
         budući da:

                     (1)

                     U skladu s člankom 53. stavkom 1. prvim podstavkom Uredbe (EU) br. 1151/2012, Komisija je ispitala zahtjev Španjolske za odobrenje izmjene specifikacije za zaštićenu oznaku zemljopisnog podrijetla „Cordero Manchego”, registriranu u skladu s Uredbom Komisije (EZ) br. 378/1999 (2).

                     (2)

                     Budući da predmetna izmjena nije manja u smislu članka 53. stavka 2. Uredbe (EU) br. 1151/2012, Komisija je u skladu s člankom 50. stavkom 2. točkom (a) te uredbe objavila zahtjev za izmjenu u Službenom listu Europske unije (3).

                     (3)

                     Budući da Komisiji nije dostavljen nijedan prigovor u smislu članka 51. Uredbe (EU) br. 1151/2012, izmjenu specifikacije potrebno je odobriti,

               DONIJELA JE OVU UREDBU:

            Članak 1.
            Odobrava se izmjena specifikacije objavljena u Službenom listu Europske unije povezana s nazivom „Cordero Manchego” (ZOZP).

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 16. prosinca 2019.

                  Za Komisiju,

                  u ime predsjednice,

               Janusz WOJCIECHOWSKI

                  Član Komisije

            (1)  SL L 343, 14.12.2012., str. 1.

            (2)  Uredba Komisije (EZ) br. 378/1999 od 19. veljače 1999. o dopuni Priloga Uredbi (EZ) br. 2400/96 o upisu određenih naziva u „Registar zaštićenih oznaka izvornosti i zaštićenih oznaka zemljopisnog podrijetla” kako je predviđeno u Uredbi Vijeća (EEZ) br. 2081/92 o zaštiti oznaka zemljopisnog podrijetla i oznaka izvornosti za poljoprivredne i prehrambene proizvode (SL L 46, 20.2.1999., str. 13.).

            (3)  SL C 242, 18.7.2019., str. 5.


title: Provedbena uredba Komisije (EU) 2019/2184 оd 16. prosinca 2019. o odobrenju izmjene specifikacije koja nije manja za naziv upisan u registar zaštićenih oznaka izvornosti i zaštićenih oznaka zemljopisnog podrijetla Riso del Delta del Po (ZOZP)

text:
                  20.12.2019

                  HR

                  Službeni list Europske unije

                  L 330/44

         PROVEDBENA UREDBA KOMISIJE (EU) 2019/2184
         оd 16. prosinca 2019.
         o odobrenju izmjene specifikacije koja nije manja za naziv upisan u registar zaštićenih oznaka izvornosti i zaštićenih oznaka zemljopisnog podrijetla „Riso del Delta del Po” (ZOZP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
         budući da:

                     (1)

                     U skladu s člankom 53. stavkom 1. prvim podstavkom Uredbe (EU) br. 1151/2012, Komisija je ispitala zahtjev Italije za odobrenje izmjene specifikacije za zaštićenu oznaku zemljopisnog podrijetla „Riso del Delta del Po”, registriranu u skladu s Uredbom Komisije (EZ) br. 1078/2009 (2).

                     (2)

                     Budući da predmetna izmjena nije manja u smislu članka 53. stavka 2. Uredbe (EU) br. 1151/2012, Komisija je u skladu s člankom 50. stavkom 2. točkom (a) te uredbe objavila zahtjev za izmjenu u Službenom listu Europske unije (3).

                     (3)

                     Budući da Komisiji nije dostavljen nijedan prigovor u smislu članka 51. Uredbe (EU) br. 1151/2012, izmjenu specifikacije potrebno je odobriti,

               DONIJELA JE OVU UREDBU:

            Članak 1.
            Odobrava se izmjena specifikacije objavljena u Službenom listu Europske unije povezana s nazivom „Riso del Delta del Po” (ZOZP).

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 16. prosinca 2019.

                  Za Komisiju,

                  u ime predsjednice,

               Janusz WOJCIECHOWSKI

                  Član Komisije

            (1)  SL L 343, 14.12.2012., str. 1.

            (2)  Uredba Komisije (EZ) br. 1078/2009 od 10. studenoga 2009. o upisu naziva u registar zaštićenih oznaka izvornosti i zaštićenih oznaka zemljopisnog podrijetla [Riso del Delta del Po (ZOZP)] (SL L 294, 11.11.2009., str. 4.).

            (3)  SL C 271, 13.8.2019., str. 75.


title: Provedbena uredba Komisije (EU) 2019/2179 оd 13. prosinca 2019. o izmjeni Provedbene uredbe (EU) br. 481/2012 o dodjeli po zemljama carinske kvote za visokokvalitetno goveđe meso i odstupanju od te provedbene uredbe za kvotnu godinu 2019./2020.

text:
                  20.12.2019

                  HR

                  Službeni list Europske unije

                  L 330/3

         PROVEDBENA UREDBA KOMISIJE (EU) 2019/2179
         оd 13. prosinca 2019.
         o izmjeni Provedbene uredbe (EU) br. 481/2012 o dodjeli po zemljama carinske kvote za visokokvalitetno goveđe meso i odstupanju od te provedbene uredbe za kvotnu godinu 2019./2020.
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 187.,
         budući da:

                     (1)

                     Provedbenom uredbom Komisije (EU) br. 481/2012 (2) utvrđuju se pravila za upravljanje autonomnom carinskom kvotom za uvoz visokokvalitetnog goveđeg mesa otvorenom Uredbom Vijeća (EZ) br. 617/2009 (3).

                     (2)

                     Europska unija i Sjedinjene Američke Države sklopile su 5. prosinca 2019. Sporazum o dodjeli po zemljama carinske kvote za visokokvalitetno goveđe meso predviđene Uredbom (EZ) br. 617/2009 (dalje u tekstu „Sporazum”) (4). Svi bitni dobavljači u okviru carinske kvote složili su se s dodjelom po zemljama koja je propisana Sporazumom.

                     (3)

                     Člankom 2. stavkom 3. Provedbene uredbe (EU) br. 481/2012 utvrđuju se pravila za dodavanje neiskorištenih količina u okviru povlačenja iz carinskih podkvota sljedećim tromjesečnim carinskim podkvotama. Sporazumom je propisano da se sve neiskorištene količine iz podrazdoblja koja su u toj kvotnoj godini prethodila prvom danu prve godine razdoblja provedbe Sporazuma razmjerno njihovim udjelima u ukupnom opsegu carinske kvote dodaju količinama raspoloživima u prvom podrazdoblju prve godine razdoblja provedbe. U skladu s tim trebalo bi predvidjeti odstupanje od članka 2. stavka 3. Provedbene uredbe (EU) br. 481/2012 za raspodjelu neiskorištenih količina iz podrazdoblja koja prethode prvom danu prve godine razdoblja provedbe Sporazuma.

                     (4)

                     Stoga je u skladu sa Sporazumom potrebno izmijeniti Provedbenu uredbu (EU) br. 481/2012.

                     (5)

                     Člankom 2. Provedbene uredbe (EU) br. 481/2012 propisuje se da se carinskom kvotom upravlja u skladu s člancima 308.a, 308.b i 308.c stavkom 1. Uredbe Komisije (EEZ) br. 2454/93 (5). Uredba (EEZ) br. 2454/93 stavljena je izvan snage Provedbenom uredbom Komisije (EU) br. 2016/481 (6) s učinkom od 1. svibnja 2016. Radi jasnoće upućivanja na Uredbu (EEZ) br. 2454/93 trebalo bi zamijeniti upućivanjima na Provedbenu uredbu Komisije (EU) br. 2015/2447 (7).

                     (6)

                     Provedbenu uredbu (EU) br. 481/2012 trebalo bi stoga na odgovarajući način izmijeniti.

                     (7)

                     Ova bi se Uredba trebala primjenjivati od datuma stupanja na snagu Sporazuma. Stoga bi ova Uredba trebala hitno stupiti na snagu.

                     (8)

                     Mjere predviđene ovom Uredbom u skladu su s mišljenjem Odbora za zajedničku organizaciju poljoprivrednih tržišta,

               DONIJELA JE OVU UREDBU:

            Članak 1.
            Izmjene Provedbene uredbe (EU) br. 481/2012
            Provedbena uredba (EU) br. 481/2012 mijenja se kako slijedi:

                        (1)

                        u članku 1. stavak 1. zamjenjuje se sljedećim:

                           „1.   Ovom se Uredbom utvrđuju pravila za upravljanje godišnjom carinskom kvotom Unije za visokokvalitetno goveđe meso, koja je predviđena Uredbom (EZ) br. 617/2009 (dalje u tekstu „carinska kvota”). Razdoblje carinske kvote, zemlja podrijetla i opseg carinske kvote te carinska stopa unutar kvote utvrđeni su u Prilogu I. ovoj Uredbi.”;

                        (2)

                        u članku 2. stavci 1. i 2. zamjenjuju se sljedećim:

                           „1.   Carinskom kvotom upravlja se prema načelu „prvi po redoslijedu” u skladu s člancima od 49. do 52. i člankom 53. stavkom 1. Provedbene uredbe Komisije (EU) 2015/2447 (*1). Uvozne dozvole nisu potrebne.

                           2.   Carinskom kvotom upravlja se kao glavnom carinskom kvotom s opsegom od 45 000 metričkih tona pod rednim brojem 09.2201 koja obuhvaća:

                                       (a)

                                       četiri tromjesečne carinske podkvote pod rednim brojem 09.2202;

                                       (b)

                                       dvije tromjesečne carinske podkvote pod rednim brojem 09.2203 od 1. siječnja 2020. do 30. lipnja 2020.;

                                       (c)

                                       četiri tromjesečne carinske podkvote pod rednim brojem 09.2203 od 1. srpnja 2020.

                                 Korištenje carinske kvote može se odobriti samo za zahtjeve podnesene za redne brojeve 09.2202 i 09.2203 za carinske podkvote.

                           (*1)  Provedbena uredba Komisije (EU) 2015/2447 оd 24. studenoga 2015. o utvrđivanju detaljnih pravila za provedbu određenih odredbi Uredbe (EU) br. 952/2013 Europskog parlamenta i Vijeća o utvrđivanju Carinskog zakonika Unije (SL L 343, 29.12.2015., str. 558.).”;"

                        (3)

                        Prilog I. zamjenjuje se tekstom iz Priloga ovoj Uredbi.

            Članak 2.
            Odstupanja od Provedbene uredbe (EU) br. 481/2012 za kvotnu godinu 2019./2020.
            Odstupajući od članka 2. stavka 3. Provedbene uredbe (EU) br. 481/2012, neiskorištene količine na dan 31. prosinca 2019. dodaju se količinama tromjesečnih carinskih podkvota koje započinju 1. siječnja 2020. u sljedećem omjeru:

                        (a)

                        za carinsku kvotu 09.2202: 58,89 %;

                        (b)

                        za carinsku kvotu 09.2203: 41,11 %.

            Članak 3.
            Stupanje na snagu i primjena
            Ova Uredba stupa na snagu sljedećeg dana od dana objave u Službenom listu Europske unije.
            Primjenjuje se od 1. siječnja 2020.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 13. prosinca 2019.

                  Za Komisiju

                  Predsjednica

               Ursula VON DER LEYEN

            (1)  SL L 347, 20.12.2013., str. 671.

            (2)  Provedbena uredba Komisije (EU) br. 481/2012 od 7. lipnja 2012. o utvrđivanju pravila za upravljanje carinskom kvotom za visokokvalitetno goveđe meso (SL L 148, 8.6.2012., str. 9.).

            (3)  Uredba Vijeća (EZ) br. 617/2009 od 13. srpnja 2009. o otvaranju autonomne carinske kvote za uvoz visokokvalitetne govedine (SL L 182, 15.7.2009., str. 1.).

            (4)  Odluka Vijeća (EU) 2019/2073 od 5. prosinca 2019. o sklapanju Sporazuma između Sjedinjenih Američkih Država i Europske unije o dodjeli Sjedinjenim Državama udjela u carinskoj kvoti za visokokvalitetnu govedinu iz Revidiranog Memoranduma o razumijevanju u vezi s uvozom goveđeg mesa životinja koje nisu tretirane određenim hormonima za poticanje rasta i povećanim carinama koje Sjedinjene Države primjenjuju na određene proizvode Europske unije (2014.) (SL L 316, 6.12.2019., str. 1.).

            (5)  Uredba Komisije (EEZ) br. 2454/93 od 2. srpnja 1993. o utvrđivanju odredaba za provedbu Uredbe Vijeća (EEZ) br. 2913/92 o Carinskom zakoniku Zajednice (SL L 253, 11.10.1993., str. 1.).

            (6)  Provedbena uredba Komisije (EU) 2016/481 od 1. travnja 2016. o stavljanju izvan snage Uredbe Komisije (EEZ) br. 2454/93 o utvrđivanju odredaba za provedbu Uredbe Vijeća (EEZ) br. 2913/92 o Carinskom zakoniku Zajednice (SL L 87, 2.4.2016., str. 24.).

            (7)  Provedbena uredba Komisije (EU) 2015/2447 оd 24. studenoga 2015. o utvrđivanju detaljnih pravila za provedbu određenih odredbi Uredbe (EU) br. 952/2013 Europskog parlamenta i Vijeća o utvrđivanju Carinskog zakonika Unije (SL L 343, 29.12.2015., str. 558.).

            PRILOG

                     ‘PRILOG I.

                        Carinska kvota za visokokvalitetno svježe, rashlađeno ili smrznuto goveđe meso

                                 Oznake KN

                                 Naziv robe

                                 Razdoblja i podrazdoblja carinske kvote

                                 Zemlja

                                 Carinska stopa unutar kvote

                                 Sve zemlje

                                 Sjedinjene Američke Države

                                 Ostale zemlje

                                 Redni broj

                                 09.2202

                                 09.2203

                                 09.2202

                                 Opseg carinske kvote
                                 (u tonama neto mase)

                                 ex 0201
                                 ex 0202
                                 ex 0206 10 95
                                 ex 0206 29 91

                                 Meso goveda, svježe, rashlađeno ili smrznuto, koje ispunjava uvjete utvrđene u Prilogu II.

                                    Od 1. srpnja 2019. do 30. lipnja 2020.

                                 Nulta’

                                 Od 1. srpnja do 30. rujna

                                 11 250

                                 -

                                 -

                                 Od 1. listopada do 31. prosinca

                                 11 250

                                 -

                                 -

                                 Od 1. siječnja do 31. ožujka

                                 -

                                 4 625

                                 6 625

                                 Od 1. travnja do 30. lipnja

                                 -

                                 4 625

                                 6 625

                                    Od 1. srpnja 2020. do 30. lipnja 2021.

                                 Od 1. srpnja do 30. rujna

                                 -

                                 4 625

                                 6 625

                                 Od 1. listopada do 31. prosinca

                                 -

                                 4 625

                                 6 625

                                 Od 1. siječnja do 31. ožujka

                                 -

                                 5 750

                                 5 500

                                 Od 1. travnja do 30. lipnja

                                 -

                                 5 750

                                 5 500

                                    Od 1. srpnja 2021. do 30. lipnja 2022.

                                 Od 1. srpnja do 30. rujna

                                 -

                                 5 750

                                 5 500

                                 Od 1. listopada do 31. prosinca

                                 -

                                 5 750

                                 5 500

                                 Od 1. siječnja do 31. ožujka

                                 -

                                 6 350

                                 4 900

                                 Od 1. travnja do 30. lipnja

                                 -

                                 6 350

                                 4 900

                                    Od 1. srpnja 2022. do 30. lipnja 2023.

                                 Od 1. srpnja do 30. rujna

                                 -

                                 6 350

                                 4 900

                                 Od 1. listopada do 31. prosinca

                                 -

                                 6 350

                                 4 900

                                 Od 1. siječnja do 31. ožujka

                                 -

                                 6 950

                                 4 300

                                 Od 1. travnja do 30. lipnja

                                 -

                                 6 950

                                 4 300

                                    Od 1. srpnja 2023. do 30. lipnja 2024.

                                 Od 1. srpnja do 30. rujna

                                 -

                                 6 950

                                 4 300

                                 Od 1. listopada do 31. prosinca

                                 -

                                 6 950

                                 4 300

                                 Od 1. siječnja do 31. ožujka

                                 -

                                 7 550

                                 3 700

                                 Od 1. travnja do 30. lipnja

                                 -

                                 7 550

                                 3 700

                                    Od 1. srpnja 2024. do 30. lipnja 2025.

                                 Od 1. srpnja do 30. rujna

                                 -

                                 7 550

                                 3 700

                                 Od 1. listopada do 31. prosinca

                                 -

                                 7 550

                                 3 700

                                 Od 1. siječnja do 31. ožujka

                                 -

                                 8 150

                                 3 100

                                 Od 1. travnja do 30. lipnja

                                 -

                                 8 150

                                 3 100

                                    Od 1. srpnja 2025. do 30. lipnja 2026.

                                 Od 1. srpnja do 30. rujna

                                 -

                                 8 150

                                 3 100

                                 Od 1. listopada do 31. prosinca

                                 -

                                 8 150

                                 3 100

                                 Od 1. siječnja do 31. ožujka

                                 -

                                 8 750

                                 2 500

                                 Od 1. travnja do 30. lipnja

                                 -

                                 8 750

                                 2 500

                                    Od 1. srpnja 2026.

                                 Od 1. srpnja do 30. rujna

                                 -

                                 8 750

                                 2 500

                                 Od 1. listopada do 31. prosinca

                                 -

                                 8 750

                                 2 500

                                 Od 1. siječnja do 31. ožujka

                                 -

                                 8 750

                                 2 500

                                 Od 1. travnja do 30. lipnja

                                 -

                                 8 750

                                 2 500


title: Provedbena uredba Komisije (EU) 2019/2180 оd 16. prosinca 2019. o utvrđivanju detaljnih postupaka i sadržaja izvješćâ o kvaliteti u skladu s Uredbom (EU) 2019/1700 Europskog parlamenta i Vijeća (Tekst značajan za EGP)

text:
                  20.12.2019

                  HR

                  Službeni list Europske unije

                  L 330/8

         PROVEDBENA UREDBA KOMISIJE (EU) 2019/2180
         оd 16. prosinca 2019.
         o utvrđivanju detaljnih postupaka i sadržaja izvješćâ o kvaliteti u skladu s Uredbom (EU) 2019/1700 Europskog parlamenta i Vijeća
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2019/1700 Europskog parlamenta i Vijeća od 10. listopada 2019. o uspostavi zajedničkog okvira za europske statistike o osobama i kućanstvima koje se temelje na podacima o pojedincima prikupljenima na uzorcima, izmjeni uredaba (EZ) br. 808/2004, (EZ) br. 452/2008 i (EZ) br. 1338/2008 Europskog parlamenta i Vijeća, te stavljanju izvan snage Uredbe (EZ) br. 1177/2003 Europskog parlamenta i Vijeća i Uredbe Vijeća (EZ) br. 577/98 (1), a osobito njezin članak 13. stavak 6.,
         budući da:

                     (1)

                     Komisija bi za podatke koje su države članice dužne dostavljati Eurostatu trebala utvrditi detaljne postupke i sadržaj izvješćâ o kvaliteti, uključujući indikacije o metodi za procjenu usklađenosti sa zahtjevima o preciznosti.

                     (2)

                     Mjere iz ove Uredbe u skladu su s mišljenjem Odbora za europski statistički sustav,

               DONIJELA JE OVU UREDBU:

            Članak 1.
            Predmet
            Ovom se Uredbom utvrđuju detaljni postupci za izvješća o kvaliteti i njihov obvezni sadržaj, uključujući nacrt metode za procjenu usklađenosti sa zahtjevima o preciznosti, za podatke koje su države članice dužne dostavljati Komisiji (Eurostatu) na temelju Uredbe (EU) 2019/1700.

            Članak 2.
            Definicije
            Za potrebe ove Uredbe, primjenjuju se sljedeće definicije:

                        1.

                        „proxy anketiranje” znači anketiranje osobe koja nije osoba od koje su zatražene informacije, provedeno na temelju specifičnih pravila utvrđenih za svaku anketu, u kojima se navodi u kojim se slučajevima može prihvatiti proxy anketiranje;

                        2.

                        „neodgovor” znači da u anketi nisu prikupljeni podaci za sve podatkovne stavke u anketnom upitniku ili od svih jedinica populacije određenih za prikupljanje podataka ili oboje, konkretno:

                                    (a)

                                    „neodgovor jedinice” jest vrsta neodgovora koja nastaje ako nisu prikupljeni nikakvi podaci o jedinici populacije određenoj za prikupljanje podataka;

                                    (b)

                                    „neodgovor stavke” jest vrsta neodgovora koja nastaje ako nisu prikupljeni nikakvi podaci o anketnoj varijabli za određenu jedinicu populacije;

                        3.

                        „uzoračka pogreška” znači dio razlike između vrijednosti za populaciju i procjene te vrijednosti dobivene iz slučajnog uzorka, koja proizlazi iz činjenice da je prebrojena samo podskupina populacije;

                        4.

                        „neuzoračka pogreška” znači pogreška u anketnim procjenama koja se ne može pripisati fluktuacijama u uzorkovanju;

                        5.

                        „zamjena” u odnosu na davatelje podataka znači zamjena izvorno uzorkovane jedinice drugom jedinicom, uključujući zamjenu unutar i među kućanstvima;

                        6.

                        „prihvatljive jedinice” znači skup jedinica populacije odabranih iz okvira uzorka koje su dio ciljne populacije;

                        7.

                        „neprihvatljive jedinice” znači jedinice u uzorku koje nisu dio ciljne populacije;

                        8.

                        „neto uzorak”, koji se naziva i „postignuti uzorak”, znači skup jedinica populacije (uključujući zamjenske jedinice) odabranih iz okvira uzorkovanja, iz kojeg je dobiveno dovoljno informacija da se jedinica uključi u anketne procjene;

                        9.

                        „bruto uzorak”, koji se naziva i „početni uzorak”, znači skup jedinica populacije koje su prvotno odabrane iz okvira uzorkovanja. Bruto uzorak obuhvaća prihvatljive jedinice (neto uzorak i jedinice bez odgovora) te neprihvatljive jedinice;

                        10.

                        „imputacija” znači postupak unosa vrijednosti za određenu podatkovnu stavku za koju nije dostupan odgovor.

            Članak 3.
            Izvješća o kvaliteti
            Izvješća o kvaliteti sadržavaju podatke i metapodatke o kvaliteti u skladu s kriterijima kvalitete i statističkim pojmovima utvrđenima u Prilogu. U tim se izvješćima navode i slučajevi neispunjenja odgovarajućih kriterija kvalitete i/ili netočne primjene statističkih pojmova.

            Članak 4.
            Nacrt metoda za procjenu usklađenosti sa zahtjevima o preciznosti
            Komisija (Eurostat) procjenjuje u kojoj mjeri podaci koje su države članice dostavile u skladu s Prilogom II. Uredbi (EU) 2019/1700 ispunjavaju zahtjeve o preciznosti. Ako utvrdi neusklađenost sa zahtjevima o preciznosti, pri procjeni te neusklađenosti Komisija (Eurostat) uzima u obzir sljedeće:

                        —

                        njezinu veličinu i učestalost te učinak na kvalitetu ključnih pokazatelja, a posebno na njihovu usporedivost,

                        —

                        može li se brzo ispraviti i jesu li države članice djelotvorno provele potrebne ispravke,

                        —

                        može li se neusklađenost neizravno smanjiti, posebno tehnikama procjene, te poduzimaju li države članice odgovarajuće mjere smanjenja rizika,

                        —

                        u kojoj mjeri države članice nadziru neusklađenosti koje mogu nastati zbog razloga izvan njihove kontrole,

                        —

                        u kojoj su mjeri neusklađenosti i dalje prisutne tijekom uzastopnih krugova prikupljanja podataka,

                        —

                        postoji li plan korektivnih mjera koji je odobrila Komisija (Eurostat) i primjenjuje li se djelotvorno; pri procjeni takvog plana u obzir se uzima vrijeme potrebno za ispravljanje slučajeva neusklađenosti, posebno u slučaju prikupljanja panelnih podataka.

            Članak 5.
            Tehnički standardi dostave izvješća o kvaliteti

               1.   Za potrebe podrške upravljanju kvalitetom i dokumentacije procesa, izvješća o kvaliteti dostavljaju se u skladu s tehničkim standardima koje je utvrdila Komisija (Eurostat).

               2.   Kako bi se omogućio elektronički dohvat podataka, izvješća o kvaliteti dostavljaju se Komisiji (Eurostatu) putem jedinstvene ulazne točke.

            Članak 6.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 16. prosinca 2019.

                  Za Komisiju

                  Predsjednica

               Ursula VON DER LEYEN

            (1)  SL L 261I, 14.10.2019., str. 1.

            PRILOG

               Kriteriji kvalitete i statistički pojmovi

            Izvješća o kvaliteti trebala bi sadržavati podatke i metapodatke o kvaliteti u skladu sa sljedećim kriterijima kvalitete i statističkim pojmovima.
            Ako određeni statistički pojam nije relevantan za statističku operaciju, taj bi pojam trebalo zadržati u izvješću o kvaliteti uz navođenje riječi „nije primjenjivo”.
            1.   KONTAKTI
            Pojedinačne ili organizacijske kontaktne točke za podatke ili metapodatke, uključujući podatke za kontakt.
            2.   PRIKAZ STATISTIKE
            Opis diseminiranih podataka, koji se korisnicima mogu prikazati u obliku tablica, grafikona ili zemljovida.
            2.1.   Opis podataka

            Opis glavnih značajki skupa podataka.
            2.2.   Klasifikacijski sustavi

            Prema potrebi, popis klasifikacija i raščlambi koje se koriste za podatke te sva odstupanja od europskih statističkih standarda ili međunarodnih standarda.
            2.3.   Sektorski obuhvat

            Opis glavnih tema obuhvaćenih skupom podataka.
            2.4.   Statistički pojmovi i definicije, uključujući referentno razdoblje

            Popis svih varijabli koje odstupaju od standardne definicije, uz navođenje korištenih nacionalnih pojmova i svih razlika između nacionalnih pojmova i odgovarajućih prikupljanja podataka.
            2.5.   Statističke jedinice

            Opis jedinica promatranja.
            2.6.   Statistička populacija

            Opis ciljne statističke populacije ili populacija na koje se skup podataka odnosi, tj. populacije o kojoj treba prikupiti informacije.
            2.6.1.   Populacije koje nisu obuhvaćene

            Informacije o svim podskupinama populacija koje nisu obuhvaćene prikupljanjem podataka (npr. beskućnici ili osobe koje žive u ustanovama), uključujući opis svake takve populacije i njezine najbolje kvantitativne procjene.
            2.7.   Referentno područje

            Opis geografskog područja na koje se odnosi mjerena statistička pojava: obuhvaćeno geografsko područje i popis svih isključenih regija.
            2.8.   Vremenski obuhvat

            Razdoblja ili trenuci na koje se promatranje odnosi.
            3.   STATISTIČKA OBRADA
            Operacije izvedene na podacima kako bi se dobile nove informacije u skladu s određenim skupom pravila.
            3.1.   Izvorni podaci

            Opis izvora neobrađenih statističkih podataka (npr. intervjui, administrativni podaci, drugi izvori). Ako se koriste administrativni registri, treba ih jasno opisati (izvor, osnovna svrha, mogući nedostaci itd.).
            3.1.1.   Okvir uzorkovanja

            Opis metoda korištenih za dobivanje ili izradu okvira uzorkovanja.
            3.1.2.   Nacrt uzorka

            Opis sljedećih aspekata:

                        —

                        vrsta nacrta uzorka (stratificiran, višeetapni, u klasteru, jednoetapni, dvoetapni),

                        —

                        kriteriji stratifikacije i podstratifikacije,

                        —

                        veličina uzorka.

                  3.2.   Učestalost prikupljanja podataka

            Informacije o učestalosti prikupljanja skupa podataka.
            3.3.   Prikupljanje podataka

            Opis metoda koje se koriste za prikupljanje podataka (CAPI, CAWI, CATI itd.). Trebalo bi priložiti nacionalni upitnik koji se koristi za prikupljanje podataka i njegov prijevod na engleski jezik.
            3.4.   Validacija podataka

            Opis postupaka provjere i validacije izvornih i izlaznih podataka, uključujući objašnjenje kako se prate i upotrebljavaju rezultati tih validacija.
            3.5.   Izrada podataka

            Opis postupka izrade podataka (npr. uređivanje podataka, imputacija, ponderiranje, prilagodba zbog neodgovora, kalibracija, korišteni model itd.). Svaki korak ponderiranja treba posebno opisati: izračun težine nacrta, prilagodbu zbog neodgovora (kako se ispravlja težina nacrta, uzimajući u obzir razlike u stopama odgovora), kalibraciju (razina i varijabla koje se koriste u prilagodbi, primijenjena metoda), izračun konačnih težina.
            4.   UPRAVLJANJE KVALITETOM
            Sustavi i okviri koje je organizacija uvela za upravljanje kvalitetom statističkih proizvoda i postupaka.
            4.1.   Osiguranje kvalitete

            Opis okvira za osiguranje kvalitete i/ili sustava upravljanja kvalitetom (npr. EFQM, ISO 9000) koji se upotrebljava u organizaciji.
            4.2.   Ocjena kvalitete

            Opis ukupne kvalitete statističkih rezultata sa sažetkom glavnih prednosti i nedostataka u pogledu kvalitete u standardnim kriterijima kvalitete: relevantnost, točnost, pouzdanost, pravodobnost, preciznost, usporedivost i usklađenost. Mogu se navesti kompromisi među aspektima kvalitete i predviđena poboljšanja kvalitete.
            5.   RELEVANTNOST
            5.1.   Potrebe korisnika

            Informacije (ako su dostupne) o (svim novim) potrebama korisnika s obzirom na podatke koji se prikupljaju.
            5.2.   Zadovoljstvo korisnika

            Informacije (ako su dostupne) o razini zadovoljstva korisnika podacima koji su prikupljeni i stavljeni na raspolaganje.
            5.3.   Cjelovitost

            Opis svih neusklađenosti u smislu varijabli koje nisu dostavljene.
            6.   TOČNOST I POUZDANOST
            6.1.   Ukupna točnost

            Sažetak različitih sastavnica ocjene točnosti i njihova povezanost s određenim skupom podataka ili područjem:

                        —

                        opis glavnih izvora slučajnih i sustavnih pogrešaka u statističkim rezultatima i sažetak ocjene svih pogrešaka, s posebnim naglaskom na učinku na glavne procjene,

                        —

                        ako je relevantno, aspekti revizije podataka.

                  6.2.   Uzoračka pogreška

                        —

                        Opis metodologije za izračun procjena preciznosti.

                        —

                        Mjere preciznosti u procjenama u skladu s tehničkim specifikacijama pojedinačnih skupova podataka.

                        —

                        Standardne pogreške na nacionalnoj i, prema potrebi, regionalnoj razini (NUTS 2) za glavne pokazatelje navedene u Prilogu II. Uredbi (EU) 2019/1700.

                  6.3.   Neuzoračka pogreška

            6.3.1.   Pogreška obuhvata

            Opis razlike između okvirne populacije i ciljne populacije.

                        —

                        Učestalost i rokovi ažuriranja okvira.

                        —

                        Pogreške zbog neusklađenosti između okvira uzorkovanja te ciljne populacije i podskupina populacije (prekomjerni obuhvat, nedostatni obuhvat, pogrešne klasifikacije).

                  6.3.2.   Pogreška u mjerenju

            Opis pogrešaka do kojih dolazi tijekom prikupljanja podataka i zbog kojih se zabilježene vrijednosti varijabli razlikuju od stvarnih vrijednosti.

                        —

                        Opis rada na nacrtu i testiranju upitnika (uključujući uklanjanje pogrešaka koje proizlaze iz multimodalnog prikupljanja podataka i/ili prikupljanja podataka iz više izvora.

                        —

                        Opis osposobljavanja anketara.

                        —

                        Stope proxy anketiranja.

                  6.3.3.   Pogreška u slučaju neodgovora

            Opis:

                        —

                        dostupne značajke osoba koje nisu odgovorile,

                        —

                        stope neodgovora prema jedinicama i prema stavkama,

                        —

                        stope zamjene,

                        —

                        Veličina bruto uzorka (veličina početnog uzorka), broj prihvatljivih jedinica i veličina neto uzorka, uključujući zamjenske jedinice (veličina postignutog uzorka)

                  6.3.4.   Pogreška u obradi

            Opis pogrešaka u obradi, nastalih zbog neispravne provedbe pravilno planiranih provedbenih metoda, te njihovih učinaka na konačne rezultate prikupljanja podataka.

                        —

                        Opis provjera kvalitete i postupka uređivanja podataka.

                        —

                        Opis postupaka imputacije.

                        —

                        Stope imputacije.

                  6.3.5.   Pogreška u pretpostavci modela

            Prema potrebi: opis pogreške koja proizlazi iz modela specifičnih za određena područja, koji su potrebni za definiranje ciljne vrijednosti procjene.
            6.4.   Desezoniranje (prema potrebi)

            Opis statističkih tehnika koje se koriste za uklanjanje sezonskih učinaka na nizove podataka.
            6.5.   Politika revizije podataka

            Opis politike čiji je cilj osigurati transparentnost diseminacije podataka, pri čemu se preliminarni podaci revidiraju nakon izrade.
            6.6.   Praksa revizije podataka

            Informacije o praksi revizije podataka.
            7.   PRAVODOBNOST I PRECIZNOST
            Informacije o:

                        —

                        datumu diseminacije nacionalnih rezultata,

                        —

                        broju dana između završetka terenskog rada i prve potpuno validirane dostave podataka Komisiji (Eurostatu),

                        —

                        datumu prve potpune dostave podataka Komisiji (Eurostatu). Ako podaci nisu dostavljeni u roku utvrđenom u Uredbi (EU) 2019/1700, trebalo bi navesti razlog kašnjenja.

                  8.   USKLAĐENOST I USPOREDIVOST
            Opis ispunjenja zahtjeva utvrđenih za određeno područje, uključujući, ako je relevantno, učinak odstupanja od upitnika i definicija.
            8.1.   Geografska usporedivost

            Opis svih problema u usporedivosti različitih regija zemlje.
            8.2.   Usporedivost tijekom vremena

            Informacije o trajanju usporedivih vremenskih nizova, uključujući godine u kojima su nastali prekidi nizova te razlozi zbog kojih su nastali.
            8.3.   Usklađenost među područjima

            Usporedba s vanjskim izvorima za relevantne varijable ako dotične države članice smatraju da su takvi vanjski podaci dovoljno pouzdani.
            8.4.   Usklađenost statistike na ispodgodišnjoj i godišnjoj razini

            Ako je primjenjivo.
            8.5.   Usklađenost nacionalnih računa

            Ako je primjenjivo.
            8.6.   Unutarnja usklađenost

            Informacije o svim neusklađenostima u rezultatima statističkog postupka.
            9.   DOSTUPNOST I JASNOĆA
            Informacije o:

                        —

                        formatima diseminacije,

                        —

                        dokumentaciji o metodologiji i kvaliteti.

                  10.   TROŠKOVI I OPTEREĆENJE
            Opterećenje za davatelje podataka i, ako je dostupno, troškovi povezani s prikupljanjem i izradom statističkih proizvoda. Trebalo bi navesti prosječno trajanje intervjua u kućanstvu. Ako je to moguće i relevantno, o trajanju intervjua u kućanstvu treba izvješćivati prema načinu prikupljanja podataka.
            11.   POVJERLJIVOST
            Informacije o vlasništvu nad podacima i o tome u kojoj bi mjeri njihova neovlaštena objava mogla dovesti u pitanje interese izvora ili drugih relevantnih strana ili naštetiti tim interesima.

                        —

                        Politika povjerljivosti – opis svih odredaba uz europske propise relevantnih za statističku povjerljivost koja se primjenjuje na podatke,

                        —

                        Povjerljivost obrade podataka: opći opis pravila koja se primjenjuju na obradu mikropodataka i makropodataka (uključujući podatke u tabličnom obliku) s obzirom na statističku povjerljivost.

                  12.   PRIMJEDBE
            Dopunski opisni tekst koji se može uključiti u izvješće o kvaliteti.


title: Provedbena uredba Komisije (EU) 2019/2185 оd 16. prosinca 2019. o odobrenju izmjene specifikacije koja nije manja za naziv upisan u registar zaštićenih oznaka izvornosti i zaštićenih oznaka zemljopisnog podrijetla Bleu du Vercors-Sassenage (ZOI)

text:
                  20.12.2019

                  HR

                  Službeni list Europske unije

                  L 330/45

         PROVEDBENA UREDBA KOMISIJE (EU) 2019/2185
         оd 16. prosinca 2019.
         o odobrenju izmjene specifikacije koja nije manja za naziv upisan u registar zaštićenih oznaka izvornosti i zaštićenih oznaka zemljopisnog podrijetla „Bleu du Vercors-Sassenage” (ZOI)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
         budući da:

                     (1)

                     U skladu s člankom 53. stavkom 1. prvim podstavkom Uredbe (EU) br. 1151/2012, Komisija je ispitala zahtjev Francuske za odobrenje izmjene specifikacije za zaštićenu oznaku izvornosti „Bleu du Vercors-Sassenage”, registriranu u skladu s Uredbom Komisije (EZ) br. 509/2001 (2) kako je izmijenjena Uredbom Komisije (EZ) br. 387/2009 (3).

                     (2)

                     Budući da predmetna izmjena nije manja u smislu članka 53. stavka 2. Uredbe (EU) br. 1151/2012, Komisija je u skladu s člankom 50. stavkom 2. točkom (a) te uredbe objavila zahtjev za izmjenu u Službenom listu Europske unije (4).

                     (3)

                     Budući da Komisiji nije dostavljen ni jedan prigovor u smislu članka 51. Uredbe (EU) br. 1151/2012, izmjenu specifikacije potrebno je odobriti,

               DONIJELA JE OVU UREDBU:

            Članak 1.
            Odobrava se izmjena specifikacije objavljena u Službenom listu Europske unije povezana s nazivom „Bleu du Vercors-Sassenage” (ZOI).

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 16. prosinca 2019.

                  Za Komisiju,

                  u ime predsjednice,

               Janusz WOJCIECHOWSKI

                  Član Komisije

            (1)  SL L 343, 14.12.2012., str. 1.

            (2)  Uredba Komisije (EZ) br. 509/2001 od 15. ožujka 2001. o dopuni Priloga Uredbi (EZ) br. 2400/96 o upisu određenih naziva u „Registar zaštićenih oznaka izvornosti i zaštićenih oznaka zemljopisnog podrijetla” kako je predviđeno u Uredbi Vijeća (EEZ) br. 2081/92 o zaštiti oznaka zemljopisnog podrijetla i oznaka izvornosti za poljoprivredne i prehrambene proizvode (SL L 76, 16.3.2001., str. 7.).

            (3)  Uredba Komisije (EZ) br. 387/2009 od 12. svibnja 2009. o odobrenju manjih izmjena u specifikaciji za naziv upisan u registar zaštićenih oznaka izvornosti i zaštićenih oznaka zemljopisnog podrijetla (Bleu du Vercors-Sassenage (ZOI)) (SL L 118, 13.5.2009., str. 67.).

            (4)  SL C 279, 19.8.2019., str. 24.


title: Provedbena Uredba Komisije (EU) 2019/2186 оd 18. prosinca 2019. o izmjeni Uredbe (EZ) br. 1484/95 u vezi s određivanjem reprezentativnih cijena u sektorima mesa peradi i jaja i za albumin iz jaja

text:
                  20.12.2019

                  HR

                  Službeni list Europske unije

                  L 330/46

         PROVEDBENA UREDBA KOMISIJE (EU) 2019/2186
         оd 18. prosinca 2019.
         o izmjeni Uredbe (EZ) br. 1484/95 u vezi s određivanjem reprezentativnih cijena u sektorima mesa peradi i jaja i za albumin iz jaja
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 183. točku (b),
         uzimajući u obzir Uredbu (EU) br. 510/2014 Europskog parlamenta i Vijeća od 16. travnja 2014. o utvrđivanju trgovinskih aranžmana primjenjivih na određenu robu dobivenu preradom poljoprivrednih proizvoda i stavljanju izvan snage uredaba Vijeća (EZ) br. 1216/2009 i (EZ) br. 614/2009 (2), a posebno njezin članak 5. stavak 6. točku (a),
         budući da:

                     (1)

                     Uredbom Komisije (EZ) br. 1484/95 (3) utvrđena su detaljna pravila za provedbu sustava dodatnih uvoznih carina i određene su reprezentativne cijene u sektorima mesa peradi i jaja i za albumin iz jaja.

                     (2)

                     Iz redovitog praćenja podataka na temelju kojih se određuju reprezentativne cijene za proizvode od mesa peradi i jaja i za albumin iz jaja proizlazi da je reprezentativne uvozne cijene za određene proizvode potrebno izmijeniti, uzimajući u obzir razlike u cijeni ovisno o podrijetlu.

                     (3)

                     Uredbu (EZ) br. 1484/95 stoga bi trebalo na odgovarajući način izmijeniti.

                     (4)

                     Budući da je potrebno osigurati što skoriju primjenu ove mjere nakon što ažurirani podaci postanu dostupni, ova Uredba treba stupiti na snagu na dan objave,

               DONIJELA JE OVU UREDBU:

            Članak 1.
            Prilog I. Uredbi (EEZ) br. 1484/95 zamjenjuje se tekstom navedenim u Prilogu ovoj Uredbi.

            Članak 2.
            Ova Uredba stupa na snagu na dan objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 18. prosinca 2019.

                  Za Komisiju,

                  u ime predsjednice

               Jerzy PLEWA

                  Glavni director

                  Glavna uprava za poljoprivredu i ruralni razvoj

            (1)  SL L 347, 20.12.2013., str. 671.

            (2)  SL L 150, 20.5.2014., str. 1.

            (3)  Uredba Komisije (EZ) br. 1484/95 od 28. lipnja 1995. o utvrđivanju detaljnih pravila za provedbu sustava dodatnih uvoznih carina i određivanju reprezentativnih cijena u sektorima mesa peradi i jaja i za albumin iz jaja te stavljanju izvan snage Uredbe br. 163/67/EEZ (SL L 145, 29.6.1995., str. 47.).

            PRILOG

                     „PRILOG I.

                                 Oznaka KN

                                 Opis robe

                                 Reprezentativna cijena
                                 (EUR/100 kg)

                                 Jamstvo iz članka 3.
                                 (EUR/100 kg)

                                 Podrijetlo  (1)

                                 0207 12 90

                                 Trupovi peradi vrste Gallus domesticus pod nazivom „65 % piletina”, zamrznuti

                                 147,8

                                 0

                                 AR

                                 0207 14 10

                                 Rezani dijelovi peradi vrste Gallus domesticus bez kostiju, zamrznuti

                                 231,2
                                 204,0
                                 324,0
                                 206,5

                                 21
                                 29
                                 0
                                 28

                                 AR
                                 BR
                                 CL
                                 TH

                                 1602 32 11

                                 Pripravci nekuhane peradi vrste Gallus domesticus

                                 283,0

                                 1

                                 BR

               (1)  Nomenklatura država utvrđena Uredbom Komisije (EU) br. 1106/2012 od 27. studenoga 2012. o provedbi Uredbe (EZ) br. 471/2009 Europskog parlamenta i Vijeća o statistici Zajednice u vezi s vanjskom trgovinom sa zemljama nečlanicama, u pogledu ažuriranja nomenklature država i područja (SL L 328, 28.11.2012., str. 7.).”